माना जा रहा है कि भारी हिमपात के कारण जब सडक़ संपर्क टूटेगा तो ये सुरंगें भारतीय सेना के लिए वरदान साबित होंगी। टनल के तैयार हो जाने के बाद सर्दियों के मौसम में बर्फबारी दौरान भी हाईवे खुला रहेगा। इससे नॉर्थ-ईस्ट रीजन में आने वाले पर्यटकों को भी आसानी होगी। सुरंगों का निर्माण पूर्वी हिमालय में राज्य के दुर्गम स्थलों से गुजरते हुए तिब्बत के अग्रिम इलाकों तक जल्द पहुंचने की भारत की कवायद का हिस्सा है। बीआरओ की वर्तक परियोजना के तहत 42 सीमा सडक़ कार्य बल के कमांडर आरएस राव ने वेस्ट कमेंग के उपायुक्त सोनल स्वरूप से सेला सुरंग के निर्माण को भूमि का अधिग्रहण करने के लिए औपचारिक अनुरोध किया है।